
ZARASŲ SOCIALINĖS GLOBOS NAMŲ  
SOCIALINIO DARBUOTOJO
PAREIGYBĖS APRAŠYMAS 
                                                                         I. PAREIGYBĖ

1. Zarasų socialinės globos namų (toliau – Globos namai) Socialinio padalinio socialinio darbuotojo, darbuotojo, dirbančio pagal darbo sutartį (toliau – socialinis darbuotojas), pareigybė priskiriama specialistų grupei.

2. Pareigybės lygis  –   A2.
3. Pareigybės paskirtis – organizuoti, planuoti ir vykdyti Dienos globos ir Apsaugoto būsto veiklą, taikyti socialinio darbo metodus ir priemones, padedančias ugdyti, palaikyti ir stiprinti paslaugų gavėjų savarankiškumą ir gebėjimą gyventi bendruomenėje, užtikrinti, kad Dienos globos ir Apsaugoto būsto paslaugų gavėjams būtų teikiamos kokybiškos, jų poreikius ir savarankiškumo lygį atitinkančios paslaugos. 
4. Šias pareigas einantis darbuotojas tiesiogiai pavaldus Globos namų Socialinio darbo padalinio vyriausiajam socialiniam darbuotojui (socialinio darbo padalinio vadovui).

II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI
5. Darbuotojas, einantis šias pareigas, turi atitikti šiuos specialius reikalavimus:
5.1. turėti aukštąjį socialinio darbo  išsilavinimą ar jam prilygintą išsilavinimą bei socialinio darbuotojo profesinę  kvalifikaciją;
5.2. žinoti ir gebėti taikyti praktikoje Lietuvos Respublikos Konstituciją, Lietuvos Respublikos įstatymus, Lietuvos Respublikos Vyriausybės nutarimus, Lietuvos Respublikos socialinės apsaugos ir darbo ministro įsakymus bei kitus teisės aktus, reglamentuojančius socialinių paslaugų planavimą, organizavimą, teikimą, finansavimą, kokybės vertinimą ir kontrolę;
5.3. turėti teorinių socialinio darbo žinių apie Lietuvos socialinės apsaugos sistemą, socialinės apsaugos sritį reglamentuojančius teisės aktus, žmogaus teises, Europos Sąjungos šalių socialinės paramos sistemas;
5.4. vadovautis socialinio darbo vertybėmis ir etikos principais, išmanyti socialinio darbo su   proto ir psichikos negalią turinčiais paslaugų gavėjais ypatumus;
5.5. mokėti dirbti kompiuteriu Microsoft Office programiniu paketu;
5.6. gebėti savarankiškai planuoti, organizuoti socialinį darbą ir socialinių paslaugų teikimą  Namuose;
5.7. mokėti valdyti, kaupti, sisteminti, analizuoti ir apibendrinti informaciją, daryti išvadas ir gebėti priimti sprendimus;
5.8. išmanyti dokumentų rengimo taisykles.
III. ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:

6.1. organizuoja socialinį darbą ir socialinių paslaugų teikimą Dienos globos ir Apsaugoto būsto paslaugų gavėjams, vykdo prevencinę socialinę veiklą bei bendrai veiklai telkia kitus specialistus ir bendruomenę;
6.2. ugdo, atstato ir palaiko paslaugų gavėjų gebėjimus savarankiškai spręsti jam iškylančias socialines problemas, tam panaudojant paties paslaugų gavėjo, jo šeimos galimybes bei bendruomenės išteklius; 
6.3. gerina paslaugų gavėjų socialinį gyvenimą, mažinant jų socialinę atskirtį ir skatina jų socialinę integraciją į visuomenę;
6.4. siekia užkirsti kelią galimoms paslaugų gavėjų socialinėms problemoms atsirasti;
6.5. telkia darbuotojus bendram komandiniam darbui, kartu analizuoja, planuoja priemones, metodus darbui su paslaugų gavėjais, skatina laikytis bendrų susitarimų, organizuoja susirinkimus iškilusioms grupės paslaugų gavėjų ar darbuotojų tarpusavio problemoms spręsti;
6.6. aktyviai bendradarbiauja su savivaldybės socialinės paramos, švietimo ir ugdymo, sveikatos priežiūros, teisėsaugos, užimtumo ir kitų sričių darbuotojais, organizacijų, ginančių žmogaus teises ir interesus, atstovais, bendruomenės nariais, savanoriais;
6.7. priimant naujai atvykusį paslaugų gavėją, supažindina su gyvenamąja aplinka, paaiškina naudojimosi patalpomis ir įranga tvarką, aptaria paslaugų gavėjų vidaus tvarkos taisykles, išsiaiškina paslaugų gavėjo poreikius ir galimus  nusiskundimus;
6.8. rengia paslaugų gavėjų individualius socialinės globos planus (ISGP) bei koordinuoja jų įgyvendinimą, inicijuoja ISGP peržiūrėjimą pasikeitus slaugų gavėjo sveikatos ir emocinei būklei, poreikiams ar kitoms aplinkybėms;
6.9. vertina ir nustato pagalbos poreikius paslaugų gavėjui ir inicijuoja jos teikimą;
6.10. siūlo paslaugų gavėjui jų socialinių problemų sprendimo alternatyvas bei kartu su paslaugų gavėju analizuoja jų padėtį, suteikiant jiems reikalingų žinių, patarimų bei informacijos;
6.11. dirba socialinį darbą su paslaugų gavėju, skatina jį analizuoti bei vertinti savo stipriąsias ir silpnąsias puses bei lūkesčius;
6.12. konsultuoja paslaugų gavėją, jam tarpininkauja, pataria, pagal galimybes atstovauja jo interesus;
6.13. skatina paslaugų gavėją ir jo šeimą, artimuosius palaikyti jų tarpusavio socialinius ryšius;
6.14. planuoja socialines paslaugas paslaugų gavėjui;
6.15. teikia paslaugų gavėjams informaciją, atstovauja ir moko juos kaip elgtis ir kur kreiptis jų teisių pažeidimo, smurto, seksualinės prievartos atvejais;

6.16. pasitelkia įvairių sričių specialistus (psichologą, gydytoją ir kt.), sprendžiant paslaugų gavėjų socialines, buitines, konfliktines ar krizines situacijas, bendradarbiauja su kitų įstaigų (sveikatos priežiūros, teisėsaugos ir kt.) specialistais, paslaugų gavėjų tėvais, ar kitais artimaisiais, sprendžiant jų problemas ir ieškant efektyvių pagalbos būdų; 
6.17. tikrina paslaugų gavėjų dokumentų (neįgalumo pažymėjimų ir kitų dokumentų) galiojimo terminus ir tvarkingumą;
6.18. prižiūri ir rūpinasi paslaugų gavėjų sveikata, atsižvelgiant į sveikatos priežiūros specialistų, gydytojų pateiktas rekomendacijas ir paskirtą gydymą, dalyvauja vaistų dalinime; 
6.19. stebi paslaugų gavėjo sveikatą, emocinę būklę, imasi skubių priemonių susidarius probleminei situacijai dėl paslaugų gavėjo sveikatos ar elgesio pokyčių, kai kyla pavojus jo ar greta esančiųjų sveikatai ir gyvybei;
6.20. užtikrina, kad paslaugų gavėjams būtų laiku suteiktos sveikatos priežiūros paslaugos, bendradarbiauja su sveikatos priežiūros specialistais, siekiant užtikrinti kokybišką sveikatos priežiūrą;
6.21. suteikia pirmąją  medicinos pagalbą savo kompetencijos ribose;
6.22. apie įvykusius nekasdienius (neigiamo pobūdžio) ir (ar) ypatingus atvejus darbo dienomis informuoja  Globos namų direktorę, direktoriaus pavaduotoją socialiniams reikalams, o jų nesant vyriausiąjį socialinį darbuotoją, aktyviai dalyvauja planuojant pagalbos priemones, analizuojant priežastis ir numatant prevencines priemones, kad panašaus pobūdžio atvejai nepasikartotų ateityje;
6.23. analizuoja metodinę medžiagą, teikia metodinę paramą individualios priežiūros darbuotojams, organizuoja darbinius pasitarimus, analizuoja problemas, jų priežastis, siūlo sprendimo būdus, vykdo gerosios patirties kaupimą ir sklaidą;
6.24. analizuoja savo profesinę veiklą;
6.25. kaupia „gerąją“ socialinio darbo patirtį ir ją skleidžia kitiems;
6.26. teikia siūlymus įstaigos direktoriui, direktoriaus pavaduotojui socialiniams  reikalams  dėl socialinių paslaugų organizavimo ir socialinių paslaugų kokybės;
6.27. laikosi konfidencialumo, informaciją apie paslaugų gavėjus teikia tik įstatymų numatytais atvejais, siekiant apginti jų interesus, to reikalauja ir iš individualios priežiūros darbuotojų;
6.28. rengia metinį savo veiklos planą ir ataskaitą; 
6.29. dalyvauja Globos namų programų ir projektų rengime ir vykdyme;
6.30. rūpinasi gyvenamosios aplinkos pritaikymu paslaugų gavėjo poreikiams, gyvenamųjų patalpų estetiniu apipavidalinimu, aprūpinimu būtinais baldais, minkštu inventoriumi, apranga, asmens higienos priemonėmis;
6.31. rūpinasi tinkamu Dienos globos ir Apsaugoto būsto gyventojų maitinimu, organizuoja maisto produktų pirkimą, koordinuoja ir įtraukia paslaugų gavėjus į maisto ruošos ir pateikimo procesą;
6.32. kartu su paslaugų gavėjais planuoja prekių/paslaugų įsigijimą, vyksta į prekybos vietą ir įsigyja reikalingas prekes/paslaugas;
6.33. ugdo paslaugų gavėjų savitvarkos įgūdžius, motyvuoja palaikyti švarą ir tvarką kambariuose ir bendro naudojimo patalpose, gyvenamojo namo teritorijoje;
6.34. rūpinasi ir padeda Dienos globos ir Apsaugoto būsto paslaugų gavėjams disponuoti asmeninėmis lėšomis, moko elgesio su pinigais įgūdžių;
6.35. rūpinasi paslaugų gavėjų apranga, užtikrina, kad rūbai ir avalynė būtų švarūs, tvarkingi, parinkti pagal sezoniškumą;
6.36. vykdo kitus socialinės globos namų direktoriaus, direktoriaus pavaduotojos socialiniams reikalams ar vyriausiojo socialinio darbuotojo pavedimus, savo kompetencijos klausimais;
7. Už padarytas profesines ir etikos klaidas, aplaidumą ar netinkamai atliktas pareigas socialinis darbuotojas atsako pagal LR Konstituciją, LR įstatymus, LR Vyriausybės nutarimus ir kitus norminius aktus, taip pat Lietuvos socialinių darbuotojų etikos kodeksą.

